钦定古今图书集成/明伦汇编/宫闱典/第051卷 > 《汉武帝重见李夫人赋》〈以求诸异术再见真形为韵〉
## 钦定古今图书集成/明伦汇编/宫闱典/第051卷 > 《汉武帝重见李夫人赋》〈以求诸异术再见真形为韵〉

陈山甫

昔汉武帝丧李夫人，叹妍婉兮不返，悲穗帐兮空陈。
于是诏秘箓之方士，致平生之幻身。来其迹于虚无，
初惊有象；察其仪之婉丽，已讶如真。时也斋心月殿，
属目兰室，髣髴烟光，飘飖蕙质。修蛾再睹，不俟返魂
之香；逝水潜回，讵假长生之术。原夫恍惚之际，从容
视诸，想车尘于雾眇，疑珮响于风馀。峨峨兮稍辨云
“鬓，冉冉兮渐识绡裾。洛水之灵非匹，巫山之梦不如。”
所谓神仙之事，变化之异，过隙之光已无，倾国之容
再媚。悲睿旨于凝听，悼皇情于𥈭睇。恍兮有望，知感
召之多方；倏尔员来，讶生死之殊致。当其椒风向夕，
蕙露盈庭，谓已从于云雨，终不间于幽冥。寂寞瑶阶，
永谢虚无之迹；凄凉月幌，犹分似是之形，若往还留，
心迷目眩。诚君恩之再造，异术足征。岂风烛之重然，
真形可见。固可以辨其妄，辍其求，去清怀之惑志，释
元思之殷忧。扰扰纷纷，意真灵之如在；薰歇烬灭，竟荒尘之不留。其来也形之如寄，其往也生之若浮。于
是望断惊鸿，悲深解珮，向窈窕而乍失，顾容华而不
昧。由是而言，可以知“生之不再。”